open-index/open-wikipedia-markdown huggingface dataset:
Sýkorka (film)

***Sýkorka*** (angl. *Titmouse*) je slovenský film natočený podľa novely Pavly Kováčovej *Danka z Gaštanovej ulice*.

Lyrický príbeh z obdobia nastupujúceho fašizmu v Kežmarku o priateľstve dvoch detí, dcéry českého knihtlačiara Danky (dedkom nazývannej Sýkorka) a židovského chlapca Tea.

* Architekt: Juraj Červík ml.
* Návrhy kostýmov: Tatiana Balkovicová
* Strih: Maximilián Remeň
* Vedúci výroby: Milan Hulík
* Exteriéry: Kežmarok, Stupava, Svätý Jur, Bratislava, Borinka, Strážky
* Premiéra: 1. apríl 1990

## Externé odkazy

Kategória:Slovenské filmy
Kategória:Detské filmy a seriály
Kategória:Filmy podľa názvu
Kategória:Filmy z 1989
Józef Zawadzki

**Józef Zawadzki** (* 14. júl 1886, Varšava, Poľsko – † 22. február 1951, Zalesie]) bol poľský fyzikálny chemik, otec Tadeusza a Anny Zawadzkých.

Kategória:Osobnosti z Varšavy
kategória:Poľskí chemici
Pavol Gejdoš ml.

Mgr. **Pavol Gejdoš ml.** (* 4. júl 1958, Bratislava) je slovenský režisér a scenárista. Syn dramaturga a scenáristu Paľa Gejdoša (19241998).

V rokoch 19771982 vyštudoval filmovú a televíznu réžiu na VŠMU. Začinal ako asistent a pomocný režisér na Kolibe. Samostatne debutoval v roku 1989. Pracuje tiež pre televíziu (napr. *Gendúrovci* (1994)).

## Filmografia
 
* 1989: Sýkorka
* 1991: Gemini

Kategória:Absolventi Vysokej školy múzických umení
Kategória:Slovenskí filmoví režiséri
Kategória:Osobnosti z Bratislavy
Zygmunt Florenty Wróblewski

**Zygmunt Florenty Wróblewski** (* 28. október 1845, Hrodno, Bielorusko – † 16. apríl 1888, Krakov, Poľsko) bol poľský chemik a fyzik.

## Životopis
Narodil sa v Hrodne, vtedy patriacom Rusku. Vyštudoval na univerzite v Kyjeve a po 6 ročnom exile pre spoluúčasť na januárovom povstaní (1863), študoval v Berlíne a Heidelbergu. Obhajoval doktoranskú dizertačnú prácu na Mníchovskej Univerzite v roku 1879 a stal sa asistentom profesora na Štrasburgskej univerzite. V 1880 sa stal členom Poľskej akadémie učenia (po poľsky: *Polska Akademia Umiejętności*).

Profesor Caillet na École normale supérieure v Paríži ho oboznámil o dôsledkoch kondenzácie plynov. Keď mu ponúkli funkciu predsedu fakulty fyziky na Uniwersytet Jagielloński odišiel do Krakova, kde začal študovať plyny a čoskoro začal spolupracovať s Karol Olszewski. 29. marca 1883 použili novú metódu pri kondenzovaní kyslíka, a 13. apríla toho istého roku aj dusíka.

V roku 1888 pri skúmaní fyzikálnych vlastností vodíka, prevrátil kerozínovu lampu a ťažko sa popálil. O niekoľko dňí neskôr umrel na následky popálenín v Krakovskej nemocnici. Karol Olszewski pokračoval na experimentoch s použitím vylepšeného kolíkového kaskádového prístroja a využitia oxidu uhličitého a vriaceho etylénu vo vákuu, tak ako vriaceho dusíka a vracieho vzduchu ako ochladzovacích produktov.

## Iné projekty

Kategória:Poľskí chemici
Kategória:Poľskí fyzici
Kategória:Absolventi Ruprecht-Karls-Universität Heidelberg
Kategória:Vyučujúci na Jagelovskej univerzite
Trilógia

**Trilógia** je séria troch umeleckých diel, obyčajne literatúry alebo filmu, ktorá rozvíja jednu tému v troch častiach. Niektoré trilógie nesú názov podľa prvého dielu a iné majú samostatný názov pre celú sériu.

## Príklady

### Knižné trilógie
* Živý bič, Hmly na úsvite, V osídlach – Milo Urban 
* Slnko vystúpilo nad hory: Zbojnícka mladosť, Jerguš Lapin, Na zemi sú tvoje hviezdy – Ľudo Ondrejov
* Alžbetin dvor, Volanie vetra, Kvet hrôzy - Hana Zelinová
* *[[Pán prsteňov (filmová trilógia)|Pán prsteňov]]:* Spoločenstvo prsteňa, Dve veže, Návrat kráľa – J.R.R. Tolkien
* *[[Bill Hodges]]*: Pán Mercedes, Stratení Nájdení, Koniec hliadky – Stephen King
* Päťdesiat odtieňov sivej, Päťdesiat odtieňov temnoty, Päťdesiat odtieňov slobody – E.L. James
* *[[Temné hmoty]]:* Zlatý kompas, Magický nôž, Jantárový ďalekohľad – Philip Pullman
* *[[Divergencia (trilógia)|Divergencia]]*: Divergencia, Rezistencia, Experiment – Veronica Rothová
* *[[Hry o život (trilógia)|Hry o život]]*: Hry o život, Skúška ohňom, Drozdajka – Suzanne Collins

### Filmové trilógie (bez knižnej predlohy)
* Strážcovia galaxie: Strážcovia galaxie, Strážcovia galaxie vol. 2, Strážcovia galaxie vol. 3 – Marvel
* Spider–Man 1, Spider–Man 2, Spider–Man 3 – Columbia Pictures
* Návrat do budúcnosti 1, Návrat do budúcnosti 2, Návrat do budúcnosti 3 – Universal Studios
* Batman: Batman začína, Temný rytier, Návrat Temného rytiera – Warner Bros.

## Referencie

Kategória:Knižné série
Kategória:Filmové série
Eulerovo číslo

Číslo ***e*** alebo **Eulerovo číslo** (podľa švajčiarskeho matematika Leonharda Eulera, prípadne aj **Napierova konštanta** podľa škótskeho matematika Johna Napiera, ktorý zaviedol logaritmy) je matematická konštanta a základ prirodzeného logaritmu. Popri π a imaginárnej jednotke *i*, je *e* jedno z najvýznamnejších čísel v matematike. Má viacero ekvivalentných definícií, najznámejšie z nich sú uvedené nižšie. Používa sa pri exponencionálnych výpočtoch úrokov, výpočtoch teórie pravdepodobnosti, pri výpočte prírastku stromov a živočíšneho tkaniva, v elektronike a inde. Jeho hodnota na 30 desatinných miest je:

: e = 2,718281828459045235360287471352...

## Definície
Tri najznámejšie definície:

:1. Definícia *e* ako limity

:: e = \lim_{n\to\infty} \left(1+\frac{1}{n}\right)^n.

:2. Definícia *e* ako súčet nekonečného radu

:: e = \sum_{n=0}^\infty {1 \over n!} = {1 \over 0!} + {1 \over 1!}
  + {1 \over 2!} + {1 \over 3!}
  + {1 \over 4!} + \cdots

:3. Definícia *e* ako jediného reálneho čísla *x* > 0, pre ktoré platí, že

:: \int_{1}^{x} \frac{1}{t} \, dt = {1}.

Bolo dokázané, že tieto tri definície sú ekvivalentné.

## Vlastnosti
Exponenciálna funkcia e^x je dôležitá, pretože je to jediná funkcia (okrem funkcie y=0), ktorá je svojou vlastnou deriváciou, a z toho vyplýva že aj svojou vlastnou primitívnou funkciou:

: \frac{d}{dx}e^x=e^x
: \int e^x\,dx=e^x + C, kde *C* je konštanta. 

Eulerovo číslo je iracionálne (tzn. jeho desatinný rozvoj je nekonečný a neperiodický) a transcendentné (tzn. nedá sa vyjadriť ako koreň mnohočlenov s celočíselnými koeficientami)

## Eulerov vzťah
Medzi číslami  e,\pi,i,1  platí vzorec pochádzajúci od Eulera:

: e^{i\pi}+1=0  

Je to špeciálny prípad všeobecnejšieho vzťahu, ktorý dáva do súvisu funkcie sínus, kosínus a exponenciálnu funkciu:

: e^{ix}=\cos x+i\sin x 

## Externé odkazy
* Číslo ''e'' s presnosťou na milión desatinných miest 

Kategória:Matematické konštanty
Kategória:Transcendentné čísla
Kategória:Eponymické termíny v matematike
V meste plnom dáždnikov

***V meste plnom dáždnikov*** (angl. *In the Town Full of Umbrellas*) je slovenský film. 

Príbeh o nenaplnenej láske, ktorá nebola žiadúca. 

* Architekt: Ján Svoboda
* Návrhy kostýmov: Ján Černý
* Strih: Dušan Milko
* Vedúci výroby: Štefan Gašparík
* Exteriéry: Banská Štiavnica, Bratislava, Nitra

Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1989
Žaby a iné ryby

***Žaby a iné ryby*** (angl. *Frogs and Other Fish*) je slovenský film. 

Príbeh o citovom a morálnom dospievaní mladých ľudí.

* Architekt: Ján Svobod
* Návrhy kostýmov: Tatiana Kovačovičová
* Strih: Roman Varga
* Vedúci výroby: Viliam Richter
* Exteriéry: Piešťany, Pezinok, Zlaté Moravce, Bratislava

Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1986
Kočka (film)

***Kočka*** (angl. *What a Chick*) je slovenský film.

Tragický osud mladej ženy, ktorá rozvrátila dlhoročné manželstvo.

* Architekt: Anton Krajčovič
* Návrhy kostýmov: Mona Hafsahl
* Strih: Alfréd Benčič
* Vedúci výroby: Ján Tomaškovič
* Exteriéry: Bratislava, Banská Bystrica, Hronec
* Premiéra: 24. marec 1983

Kategória:Česko-slovenské filmy
Kategória:Slovenské filmy
Kategória:Filmy podľa názvu
Kategória:Filmy z 1982
Július Jarábek

**Július Jarábek** (* 9. august 1953, Zlaté Moravce) je slovenský filmový režisér.

Od roku 1974 pracoval v Slovenskej filmovej tvorbe Bratislava. V roku 1981 absolvoval štúdium filmovej réžie na VGIK-u v Moskve. Absolvoval ju v triede Jurija Ozerova filmom *Sapienti sat*. Pôsobil ako pomocný režisér. Samostatne debutoval v roku 1986. 

## Filmografia
* 1986: *[[Žaby a iné ryby]]*
* 1989: *[[V meste plnom dáždnikov]]*

## Referencie


## Externé odkazy
* 
* 
*  
* Július Jarábek na FDb.cz

Kategória:Slovenskí filmoví režiséri
Kategória:Osobnosti zo Zlatých Moraviec
Iva Kubelková

**Iva Kubelková** (* 8. máj 1977, Písek) je česká modelka, moderátorka a herečka žijúca prevažne v Prahe.

Väčšinu detstva prežila v Písku. Ako štrnásťročná sa s matkou odsťahovala do Prahy, kde dokončila súkromnú strednú ekonomickou školu. Potom pokračovala na vyššej odbornej škole ekonomickej v nemeckom jazyku.

Keď navštevovala druhý ročník, prihlásila sa do súťaže Miss ČR a stala sa prvou vicemiss roku 1996. V priebehu ďalších mesiacov dokončila štúdium a začala sa venovať povinnostiam vyplývajúcim z víťazstva v súťaži. Po dvoch rokoch, počas ktorých pracovala ako modelka na prehliadkach a pózovala fotografom, dostala ponuku hrať divadlo v spoločnosti Františka Ringo Čecha. Koncom roku 2002 stvárnila hlavnú rolu v hre Jaroslava Dobiáša *Noc s modelkou*.

Iva Kubelková je viacnásobná víťazka súťaže o najkrajšie české prsia, bývalá priateľka  hokejistu Jaromíra Jágra a pretekára Martina Koloca. Venuje sa aj maliarstvu.

1. novembra 2004 sa jej v pražskej pôrodnici narodila dcéra Natálka; otca tají. Od začiatku roku 2005 sa stále častejšie objavuje v televízii a v bulvárnej tlači.

Meria 178&nbsp;cm, jej miery sú 93–60–90; má hnedé vlasy a hnedé oči.

## Divadelné roly
* *Noc s modelkou* (2002, Divadlo Jiřího Grossmanna)
* *Pravda o zkáze Titaniku* (2002, Divadlo Jiřího Grossmanna)
* *Loupežníci na Chlumu aneb Statečná Bibiána* (2001, Čechovo prozatímně osvobozené divadlo)
* *Perníková chaloupka* (2000, Čechovo prozatímně osvobozené divadlo)
* *Dívčí válka* (1999, Čechovo prozatímně osvobozené divadlo)

## Iné projekty

## Externé odkazy
*Oficiálna stránka agentúry Ivy Kubelkovej 

Kategória:České modelky
Kategória:České divadelné herečky
Kategória:České televízne herečky
Kategória:Českí vegetariáni
Kategória:Osobnosti z Písku
Monika Žigová

**Monika Žigová** (* 23. august 1963, Prešov) je slovenská herečka.

Pre film ju objavil v roku 1983 režisér Dušan Klein. V roku 1984 hrala Ilonu v televíznom filme režiséra Marcela Děkanovského *[[Právom lásky]]*. Po roku 1984 už nefilmovala. Býva v Prešove.

## Filmografia

* 1983: *[[Radikální řez]]* (Naha)
* 1984: *[[Falošný princ]]* (Dvorná dáma)
* 1984: *[[Pravom lasky ]]* (ILONA)

## Externé odkazy
* Monika Žigová na IMDb

Kategória:Slovenské filmové herečky
Kategória:Slovenské televízne herečky
Kategória:Osobnosti z Prešova
Christiane F.

**Christiane F.**, celým menom **Vera Christiane  Felscherinow** (* 20. máj 1962), je ústrednou postavou úspešnej knihy *[[My deti zo stanice ZOO]]* a neskôr rovnako úspešného filmu. Christiane F. je autentickou postavou, podkladom pre knihu aj pre film je jej autobiografické rozprávanie o svojom osude.

Christiane F. vyrástla v rodine, kde násilie a alkoholizmus (v tomto prípade otcov) boli na dennom poriadku. Vo veku šiestich rokov sa rodina prisťahovala na už vtedy problematické sídlisko Gropiusstadt v západoberlínskej štvrti Neukölln. Pri jednej príležitosti, kedy ju otec fyzicky ohrozoval, sa (neúspešne) pokúsila vyskočiť z okna bytu na 11. poschodí.

Rodinné problémy, najmä násilie proti deťom, je v tom čase v Nemecku ešte tabu. Christiane F. nevidí východisko a dostáva sa vo veku dvanásť rokov do drogovej scény. Najprv je to hašiš, marihuana, vo veku štrnástich rokov sa zoznamuje s heroínom. Aby si svoje dávky mohla zaobstarať, začína prostituovať na neslávne známej západoberlínskej železničnej stanici Bahnhof ZOO. Jej medzitým rozvedená matka si to všíma až o dva roky neskôr. 

Roku 1978, vo veku šestnástich rokov, vypovedá Christiane F. v jednom súdnom procese ako svedkyňa. Jej výpoveď zaujme dvoch reportérov známeho časopisu Stern, ktorí chcú interview a pozvú ju na dve hodiny na rozhovor. Z dvoch hodín sú dva mesiace a neskôr autobiografické dielo, ktoré v istom zmysle slova zvrátilo vtedajšie názory západonemeckej spoločnosti na mladistvých, ktorí sú závislí na drogách. Zo seriálu v časopise sa stala kniha, ktorá bola neskôr sfilmovaná.

Hrdinka knihy (a filmu) v nasledujúcich rokoch prežila turbulentný čas v USA a v Grécku, vrátila sa však do Berlína a po niekoľkých protidrogových liečbach sa oslobodila zo svojej závislosti na nich. Roku 1996 porodila syna.

V roku 2008 nemecké úrady zobrali do svojej opatery jej maloletého syna po zistení, že má opakovane problémy s drogami.

## Referencie


## Pozri aj
* *[[My deti zo stanice ZOO]]*
## Externé odkazy
* fotografie Christiany F. z roku 1978 a z natáčenia filmu na stránkach wir-kinder-vom-bahnhof-zoo-photos.de
* Christiane Vera Feltscherinov – o Christiane F., knihe, filmu a ďalšom, z rôznych zdrojov zostavil Bo Lindqvist (po švédsky, holandsky, anglicky, taliansky, nemecky, poľsky, portugalsky)

Kategória:Narodenia v 1962
Kategória:Nemecké filmové herečky
Kategória:Osobnosti z Hamburgu
Metafora

**Metafora** (z gréckeho *μεταφορά* – prenos, prenesenie; iné názvy: zastarano **prenáška**, **obraznosť**, ako metaforické pomenovanie: **obraz** [v užšom zmysle] ) je sémantický termín, ktorý v užšom a bežne používanom zmysle označuje prenesenie jedného pomenovania na viacero predmetov na základe ich vonkajšej podobnosti (t. j. nie na základe vecnej súvislosti). Podľa niektorých autorov v širšom zmysle metafora označuje hocijaké prenesenie pomenovania (t. j. aj na základe vecného súvisu, v tomto prípade je metonymia videná ako typ metafory).

## Typy a funkcia

Typy metafory:

* lexikalizovaná metafora – metafora vyskytujúca sa v inom než umeleckom štýle, vznikla tým, že sa individualizovaný kontextový význam začal opakovane používať, napr.* uši (na hrnci), hlava (štátu) atď.*
* básnická metafora –  metafora použitá v umeleckom štýle, vytvorená pre jeden individuálny kontext, napr. *kvety hovoria, smútok prenasleduje, šťastie sa na neho usmialo, smola sa mu lepí na päty* atď.
** jednoduchá metafora – použitá na jednom mieste v umeleckom texte
** rozvitá metafora – pomocou rozsiahlejšieho textu obsahujúceho reťaz metafor sa niečo názorne nepriamo opíše alebo vysvetlí

Metafora ma obraznú (poetickú) a poznávaciu (noetickú) funkciu. Metafora sa používa na to, aby sa oživil prejav a aby sa vyzdvihla niektorá vlastnosť javu, aby vyjadrenie bolo názorné, obrazné. Vzdialenosti medzi pomenúvanou vecou a pomenovaním sa nazývajú asociačné polia.

Nevhodná kombinácia metafory sa nazýva katachréza, napr. *Svoju chorú nohu kládol na ľahkú váhu.; Pes bol zakopaný v jeho pravej ruke.* atď.

### Príklady
*Vziať nohy na plecia
*V spomienke zaplače tvoje detské oko dvoch ľudí
*A keď mi hráš, keď hudbou Beethovena celý náš byt až po strop napĺňaš.
*Vietor duje horou hrubou.
*Na tomto obrázku obraz mladosti v podobe šumnej mladici a poletuje i kŕdeľ radostí.
*Metafora je kľúč, ktorým sa otvára báseň.
*Znášala ho, hej, tá ruka
*Ruky samej prírody
*Môj anjel strážny

## Referencie

## Pozri aj
* metonymia
* synekdocha
* apelativizácia

Kategória:Sémantika
Kategória:Štylistické prostriedky
PlayOK.com

náhľad
**PlayOK.com**, predtým **Kurnik**, je herná webová stránka, ktorú založil Poliak Marek Futrega v roku 2001. Za krátky čas sa stala najobľúbenejšou svojho druhu v Poľsku. 

## Výhody
* hrá sa na každom webovom prehliadači kompatibilnom s Javou.
* existuje rozsiahla štatistika hráčov - kompletný archív hier hraných za posledných 6 mesiacov, hry môžu byť prehrané alebo stiahnuté vo formátoch (PGN, PBN, SGF atď.)
* fungujú plne automatizované online turnaje vrátane súkromných, ktoré organizujú užívatelia
* možnosť hrať ako hosť (bez prihlásenia)
* verejný zoznam kontaktov, je jednoduché nájsť priateľov, ktorí sú práve pripojení

## Ponuka hier
### Doskové
* šach
* čínsky šach
* človeče
* monopoly (pod názvom *blogpoly*)
* scrabble (pod názvom *literaxx*)
* dáma
* backgammon
* piškôrky
* domino
* mankala
* mlyn
* go
* hex
* kreslený futbal
* šógi
* štyri v rade

### Kartové
* kanasta
* tisíc
* srdcia
* bridž
* šnaps
* gin rummy
* skat
* 3-5-8
* pan
* pinochle
* barbu
* durak
* piky
* do pekla!
* euchre
* cribbage

### Iné
* mahjong
* lopty

## Externé odkazy
* kurnik v slovenčine

Kategória:Herné webové stránky
Bohdan Szyszkowski

**Bohdan Szyszkowski** (* 20. jún 1873, Trybuchy, Podole – † 13. august 1931, Myślenice, Poľsko) bol poľský chemik a člen Poľskej akadémie učenia.

Bohdan Szyszkowski publikoval články o elektrochémii a povrchovej chémii.

## Pozri aj

* Szyszkowského rovnica

Kategória:Narodenia v 1873
Kategória:Úmrtia v 1931
Kategória:Poľskí chemici
John Roberts

**John Roberts** môže byť: 
* anglický mučeník, pozri John Roberts (mučeník)
* americký právnik a predseda Najvyššieho súdu USA, pozri John G. Roberts

Roberts, John
Jędrzej Śniadecki

**Jędrzej Śniadecki** (* 30. november 1768, Żnin, Poľsko – † 11. máj 1838, Vilnius, Litva) bol poľský spisovateľ, fyzik, chemik a biológ. Medzi jeho úspechy patrí vytvorenie modernej poľskej terminológie na poli chémie.

## Životopis
Narodil sa v Żnine v Poľsko-Litviaskej ríši. Po vyštudovaní univerzity, bol vybratý ako prvý profesor na fakulte medicíny a chémie na *Lithuanian Grand Duchy*, ktorá bola v roku 1803 premenovaná na *University of Wilno*. Jeden z jeho žiakov bol Ignacy Domeyko. Śniadecki bol tiež jeden z organizátorov nedávno založenej Wilno Medical-Surgical Academy. Nakoniec, od roku 1806 do 1836 viedol miestnu Medicínsku vedeckú spoločnosť, jednú z prvých vedeckých spoločností v regióne.

Śniadeckiho najdôležitejšia kniha bola *Początki chemii* (Začiatok v chémii), prvá po poľský napísaná kniha, vytvorená pre komisiu štátneho vzdelávania. Kniha bola považovaná za jednu z najlepších po poľsky napísaných kníh vtedajšej doby a bola používaná na Poľských univerzitách do 30. rokov 20. storočia. Śniadecki bol takisto spisovateľ, a spoluzakladateľ *[[Towarzystwo Szubrawców]]* (Wastrelova spoločnosť), prispieval článkami do satirickej rubriky v týždenníku *[[Wiadomości Brukowe]]* (*The Gutter News*). Takisto hojne písal pre *[[Wiadomości Wileńskie]]* (The Wilno News), najväčšie a najprestížnejšie denného noviny vo Vilnius.

Ako prvý objavil ruténium v roku 1807, takmer 34 rokov pred Karlom Klausom.

Bol bratom Jana Śniadeckieho a otcom Ludwika. Zomrel 12. mája 1838 vo Vilnius a bol pochovaný na Rossa cintoríne.

## Externé odkazy
* "Początki chemii. t.2" 
* "M. Baliński, Życie Jędrzeja Śniadeckiego, Leszno i Gniezno, 1840" 
* Prace Jędrzeja Śniadeckiego dostępne w Sieci (Katalog HINT)
* Szkolne muzeum Jędrzeja Śniadeckiego na Oszmiańszczyźnie

Kategória:Poľskí spisovatelia
Kategória:Poľskí fyzici
Kategória:Poľskí biológovia
Kategória:Poľskí chemici
Kategória:Osobnosti z Kujavsko-pomoranského vojvodstva
Zoznam galaxií

Toto je **zoznam [[galaxia|galaxií]]**, ktoré majú alebo by mali mať vlastnú stránku vo Wikipédii.

## Pozri aj

* Zoznam NGC objektov
* Zoznam Messierových objektov
Mágnáš Miško

**Mágnáš Miško** (*Mágnás Miska*), je najslávnejšia opereta, ktorú skomponoval Albert Szirmai. Premiéra sa konala 12. februára 1916, v Király Színház v Budapešti. Libreto napísali Károly Bakonyi a Andor Gábor. Dej operety aj jej hudobné spracovanie vychádza z maďarského vidieckeho prostredia.

## Obsah

### I. dejstvo
Ivan Baracs sa chce pomstiť grófovi Korláthovi za to, že ho nedávno zosmiešnil. Myslí si, že do toho bola zapletená aj Korláthova dcéra (a jeho láska) Rolla. Svojho koniara Miška oblečie do fraku a na večierku predstaví grófovi ako grófa Taszila, ktorý sa práve vrátil z ďalekej cudziny, z lovu tigrov.

### II. dejstvo
Gróf Taszilo si získa priazeň spoločnosti. Keď tancuje s Rollou, Baracs jej odhalí Taszilovu pravú identitu. Rolla je urazená a chce sa s Baracsom rozísť. Miškova láska, služobná Marcsa, ju ale presvedčí, že láska sa nemá obetovať kvôli takým banalitám. Na to sa Rolla rozhodne obliecť Marcsu do bálových šiat a predstaví ju ako neter grófa Taszila. Plán však stroskotá, lebo Marcsa sa poháda s Miškom a obaja sa prezradia. Baracs víťazoslávne odchádza z večierka.

### III. dejstvo
Rolla stále miluje Baracsa, ale po skandáli na večierku už jej rodičia nechcú o ňom ani počuť. Rozhodne sa teda ujsť z domu. Marcsa ju však prehovorí, že to nie je rozumné (že je to lepšie len tak „akože“) a radšej ju ukryje u seba v izbe. Jej rodičom povie, že Rolla ušla. Rodičia už nechcú ďalší škandál, tak radšej súhlasia so svadbou. Marcsa sa tiež udobrí z Miškom a ten je povýšený na vedúceho koniarne.

Kategória:Operety
Michał Sędziwój

**Michał Sędziwój** (*Michael Sendivogius*) (* 2. február 1566, Łukowica, Poľsko – † medzi 20. májom a 12. augustom 1636, Kravaře) bol poľský šľachtic, alchymista, chemik, filozof a lekár.

Bol priekopníkom chémie, objaviteľ spôsobov očisťovania a vytvárania rôznych kyselín, kovov a iných chemických zlúčenín. Objavil, že vzduch nie je jeden prvok, ale zmes viacerých životodárnych substancií – neskôr pomenovaných ako kyslík – 170 rokov pred Scheelom a Priestleyom. Kyslík identifikoval ako *jedlo života*.

## Externé odkazy
* Michał Sędziwój 
* Michal Sendivoj ze Skorska (1566-1636) 
* Michael Sendivogius: *[http://www.levity.com/alchemy/send10.html The Alchemical Letters of Michael Sendivogius to the Rosicrucian Society] *. Holmes Pub Group Llc. ISBN 1-55818-404-X
* Rafał T. Prinke: *[http://www.levity.com/alchemy/sendi.html MICHAEL SENDIVOGIUS and CHRISTIAN ROSENKREUTZ The Unexpected Possibilities] *. The Hermetic Journal 1990. S. 72-98. 

Kategória:Narodenia 2. februára
Kategória:Narodenia v 1566
Kategória:Úmrtia v 1636
Kategória:Poľskí chemici
Kategória:Alchymisti
Kategória:Šľachta v Poľsku
Kategória:Absolventi Uniwersytet Jagielloński
Centaurus A

**Centaurus A**, známa aj ako **NGC 5128**, je najbližšia aktívna galaxia k Mliečnej ceste, pričom je to rádiová galaxia. Predpokladá sa, že v jej strede je supermasívna čierna diera.

Centaurus A má jasnosť 7 magnitúd a uhlový priemer 18,2´. Jej skutočný priemer je 138 000 svetelných rokov. Je to naša najbližšia obria eliptická galaxia, ktorá patrí k najjasnejším rádiovým zdrojom na oblohe. Galaxia je tiež veľmi jasným zdrojom röntgenového, infračerveného a gama žiarenia. 

## Popis objektu
Pozdĺž jej rotačnej osi sa nachádzajú laloky rádiového žiarenia rozprestierajúce sa do vzdialenosti cez 1 milión ly. Z veľmi malého jadra o priemere asi 10&nbsp;ly vybieha výtrysk plazmy do jedného z lalokov. Tieto rádiové laloky sú prejavom uvoľňovania energie, ktorá pochádza z jadra galaxie.

Malé jadro galaxie je tiež zdrojom röntgenového žiarenia. V galaxii je veľa mladých hviezdokôp a oblastí, v ktorých vznikajú nové hviezdy. To je nezvyčajné, lebo iné eliptické galaxie takéto oblasti nemajú. 

Galaxia je výnimočná aj tmavým pruhom medzihviezdnej absorbujúcej hmoty, ktorá jej na snímkach dáva charakteristický vzhľad. Obe zvláštnosti u tejto eliptickej galaxie možno vysvetliť zrážkou dvoch galaxií – starej obrej eliptickej a špirálovej galaxie s priečkou, bohatej na medzihviezdnu hmotu. Pozostatok špirálovej galaxie vidíme takmer z boku ako tmavý pruh, lebo sa jej rovina odchyľuje od zorného uhla len o 15°. Špirálová galaxia je pohlcovaná obrou čiernou dierou s hmotnosťou asi 100 mil. hmotností Slnka v strede eliptickej galaxie. Snímky z Hubblovho vesmírneho ďalekohľadu v infračervenom žiarení ukazujú okolo stredu rozsiahly vír, ktorý kŕmi obriu čiernu dieru a tým uvoľňuje veľkú energiu. Bez tejto hmoty dodávanej čiernej diere by NGC 5128 nemohla byť taká aktívna a nemohol by v nej prebiehať taký rozsiahly zrod hviezd. 

## Zdroj
* 

Kategória:NGC objekty
Kategória:Rádiové galaxie
Kategória:Súhvezdie Centaurus
Kategória:Gama zdroje
Kategória:Röntgenové zdroje
Kategória:Infračervené zdroje
153
0046957
Kategória:Caldwell objekty
Kategória:Astronomické objekty objavené v roku 1826
NGC 1

**NGC 1** je galaxia v súhvezdí Pegas, ktorú objavil nemecký astronóm Heinrich Louis d’Arrest 30. septembra 1861.

Jej zdanlivá hviezdna veľkosť je 12,8.
        

## Galéria

Súbor:NGC1.png|NGC 1 zo SDSS
Súbor:NGC1 NGC2 - SDSS DR14.jpg|NGC 1 a NGC 2 je optická dvojica
Súbor:NGC 0001 SDSS.jpg|NGC 1, NGC 2 a ich okolie
|NGC 1 a jej susediace objekty
Súbor:NGC1map.jpg|Mapa NGC 1


## Iné projekty

## Pozri aj
* Zoznam NGC objektov

## Externé odkazy
* Databáza NGC objektov

Kategória:Súhvezdie Pegas
NGC 0001
Kategória:Špirálové galaxie
0000564
00057
Kategória:IRAS objekty
Kategória:MCG objekty
Kategória:KCPG objekty
Kategória:2MASX objekty
Kategória:CGCG objekty
Kategória:UZC objekty
000057
Kategória:PSCz objekty
Kategória:SDSS objekty
Kategória:Astronomické objekty objavené v roku 1861
Kategória:Astronomické objekty objavené Heinrichom Louisom d’Arrestom
NGC 2

**NGC 2** je galaxia v súhvezdí Pegas, ktorú objavil írsky astronóm Lawrence Parsons 20. augusta 1873.

Jej zdanlivá hviezdna veľkosť je 14,2.
        

## Pozri aj
* Zoznam NGC objektov

## Iné projekty

2
Kategória:Súhvezdie Pegas
00058
0000567
Kategória:MCG objekty
Kategória:CGCG objekty
Kategória:KCPG objekty
000058
Kategória:Astronomické objekty objavené v roku 1873
Kategória:Astronomické objekty objavené Lawrencom Parsonsom
NGC 3

**NGC 3** je galaxia v súhvezdí Ryby, ktorú objavil nemecký astronóm Albert Marth 29. novembra 1864.

Jej zdanlivá hviezdna veľkosť je 13,4.
        

## Pozri aj
* Zoznam NGC objektov

## Iné projekty

Kategória:Súhvezdie Ryby
Kategória:Šošovkové galaxie
3
0000565
00058
000058
Kategória:Astronomické objekty objavené v roku 1864
Kategória:Astronomické objekty objavené Albertom Marthom
Zoznam kvazarov

Toto je zoznam známych kvazarov.

* 2MASS J07491255+5552336
* 3C 2
* 3C 9
* 3C 35
* 3C 48
* 3C 147
* 3C 191
* 3C 212
* 3C 273
* 3C 279
* 3C 286
* APM 08279+5255
* CTA-102
* CID-42
* Einsteinov kríž
* HE 0940-1050
* HE 1104-1805
* LBQS 1429-008
* OJ 287
* PG115+08
* PKS 1127-145
* QQQ J1519+0627
* QSO B1359+154
* QSO J1415+1129
* QSO J1819+3845
* Q0957+561
* RX J1131-1231
* SDSS J1004+4112
* SDSS J102009.99+104002.7
* SDSS J1029+2623
* SDSS J2222+2745
* TON 618
* ULAS J1120+0641
* ULAS J1342+0928

Kategória:Zoznamy galaxií
Zoznam najbližších galaxií

Toto je zoznam najbližších galaxií zoradených podľa vzdialenosti vzostupne. Mnohé vzdialenosti sú len odhadované a niektoré sa môžu líšiť od skutočnosti až o 50 % alebo i viac, teda aj poradie je len približné. Vzdialenosti sú udávané vo svetelných rokoch.

## Zoznam

## Pozri aj

* Zoznam galaxií
* Zoznam najbližších hviezd
* Zoznam špirálových galaxií

Kategória:Miestna skupina galaxií
Kategória:Zoznamy galaxií
Krišna (rieka)

náhľad|Rieka Krišna
**Krišna** je rieka na juhu Indie. S dĺžkou asi  je jednou z najdlhších riek krajiny. 
 
Pramení v pohorí Západný Ghát neďaleko mesta Púna vo federálnom štáte Maháraštra a tečie paralelne s riekou Gódávarí cez štáty Karnátaka a Ándhrapradéš, kde ústi do Bengálskeho zálivu. 

Rieka pramení v Mahádévovej svätyni v Mahábaléšvari, kde voda vyteká z ústneho otvoru sochy posvätnej kravy.

Jej najdôležitejším prítokom je Tungabhadra, ktorá vzniká sútokom riek Tunga a Bhadra. Ďalšie prítoky rieky sú Kojna, Bhíma, Malaprabha, Ghataprabha, Jérla, Várna, Dindi, Músi a Dudhganga.

Na rieke sú postavené dve veľké hrádze. Jedna v Srísailame a druhá pri Nágárdžunakonda. Posledne menovaná, nazývaná Nágárdžuna ságar, sa považuje za najväčšiu sypanú hrádzu na svete s výškou 124 metrov; zadržiava  vody.

## Iné projekty

Kategória:Rieky v Indii
Banskobystrický samosprávny kraj

[thumb|Ebnerovský dom na [Námestie SNP (Banská Bystrica)|Námestí SNP v Banskej Bystrici, sídlo Banskobystrického samosprávneho kraja]]

**Banskobystrický samosprávny kraj** (skr. **BBSK**) je jeden z ôsmich samosprávnych krajov Slovenska. Sídlo má v Banskej Bystrici v Ebnerovskom dome na Námestí SNP. Zriadený bol zákonom č. 302/2001 Z. z. v území Banskobystrického kraja.

Banskobystrický samosprávny kraj je s rozlohou 9 454 km2 najväčším samosprávnym krajom na Slovensku. V rámci kraja sa nachádza 13 okresov: Banská Bystrica, Banská Štiavnica, Brezno, Detva, Krupina, Lučenec, Poltár, Revúca, Rimavská Sobota, Veľký Krtíš, Zvolen, Žarnovica a Žiar nad Hronom.

## Predsedovia Banskobystrického samosprávneho kraja
* 20012005: Milan Marčok (HZDS, SMER)
* 20052009: Milan Murgaš (HZD, KDH, SNS, SMER, SZS)
* 20092013: Vladimír Maňka (SMER-SD, ĽS-HZDS)
* 20132017: Marian Kotleba (ĽSNS)
* 20172022: Ján Lunter (nezávislý)
* 2022 – súč.: Ondrej Lunter (nezávislý)

## Zastupiteľstvo Banskobystrického samosprávneho kraja
Zastupiteľstvo Banskobystrického samosprávneho kraja sa skladá z 50 poslancov volených v priamych voľbách. 

*Pozri kategóriu: [[:Kategória:Zoznamy poslancov Banskobystrického samosprávneho kraja|Zoznamy poslancov Banskobystrického samosprávneho kraja]]*

## Organizácie v zriaďovateľskej pôsobnosti samosprávneho kraja
Banskobystrický samosprávny kraj vykonáva zriaďovateľskú povinnosť nad viacerými inštitúciami nachádzajúcimi sa na jeho území. 

### Kultúrne inštitúcie
* Amfiteáter v Detve
* Bábkové divadlo na rázcestí v Banskej Bystrici
* Divadlo Jozefa Gregora Tajovského vo Zvolene
*Krajská knižnica Ľudovíta Štúra vo Zvolene
*Novohradské múzeum a galéria v Lučenci
*Synagóga v Lučenci
* Gemersko-malohontské múzeum v Rimavskej Sobote
* Pohronské múzeum v Novej Bani
* Krajská hvezdáreň a planetárium Maximiliána Hella v Žiari nad Hronom s pobočkami v Banskej Bystrici a Rimavskej Sobote
* Stredoslovenské múzeum v Banskej Bystrici – na rekonštrukciu Matejovho domu a Baníckej bašty pre potreby múzea dal BBSK viac než 1 milión €.
* Stredoslovenská galéria v Banskej Bystrici
* 6 osvetových stredísk
a iné

### Školské zariadenia
Do pôsobnosti kraja patrí 20 gymnázií, 43 stredných odborných škôl, 6 spojených škôl 1 jazyková škola, 
Konzervatórium Jána Levoslava Bellu a 5 ďalších školských zariadení.

### Zdravotnícke a sociálne zariadenia
V pôsobnosti BBSK sú aj dve zdravotnícke zariadenia ako aj viac než 50 zariadení sociálnej starostlivosti: domovov dôchodcov a domovov sociálnych služieb, útulkov a zariadení pestúnskej starostlivosti po celom kraji.

## Referencie

## Pozri aj
* Banskobystrický kraj

## Externé odkazy
* Oficiálny web
* Územný plán Banskobystrického kraja


Kategória:Samosprávne kraje Slovenska
Zoznam poslancov Banskobystrického samosprávneho kraja (2001 – 2005)

**Zoznam poslancov Banskobystrického samosprávneho kraja** zvolených vo volebnom období 2001-2005.

Kategória:Zoznamy poslancov Banskobystrického samosprávneho kraja
Sagarmatha (film)

***Sagarmatha*** je slovenský dobrodružný horolezecký film o výprave na najvyššiu horu sveta Mount Everest (po nepálsky *Sagarmáthá*).

* Architekt: Tibor Földes
* Návrhy kostýmov: Tatiana Kovačevičová
* Strih: Roman Varga
* Vedúci výroby: František Dostál, Ivan Filus, Rajani Nath Pant
* Exteriéry: Bratislava, Vysoké Tatry, Himaláje, Káthmandu
* Premiéra: 9. december 1988

Kategória:Slovenské filmy
Kategória:Filmy podľa názvu
Kategória:Filmy z 1988
Modrá

**Modrá** je jedna zo základných farieb spektra, je to farba monochromatického svetla o vlnovej dĺžke zhruba 470 nm.

Modrá farba patrí medzi základné farby pri aditívnom miešaním farieb (pozri RGB), jej doplnkom je žltá.

## Použitie a symbolika modrej farby
* Denná obloha má modrú farbu, to je spôsobené Rayleighovým rozptylom svetla na molekulách vody. Podobne má aj hrubá vrstva vody modrú farbu, pretože voda pohlcuje červené svetlo (s vlnovou dĺžkou asi 750 nm). (Oproti tomu je ťažká voda bezfarebná, lebo absorbuje žiarenie vyšších vlnových dĺžok.)
* Modrá farba sa používa pri mnohých uniformách (železničiari, armádni letci, hasiči a pod.)
* Modrou sú označené vodovodné kohútiky so studenou vodou.
* Modré goliere je metaforické označenie robotníkov – ako biele goliere sú označení úradníci
* Modré svetlo na železničnom návestidle znamená „posun zakázaný“
* Modrá farba zvyčajne označuje mužov alebo chlapcov, naopak ružová označuje ženy a dievčatá.
* Termín „človek s modrou krvou“ označuje človeka z aristokracie. Dôvodom je, že cez neopálenú kožu sú lepšie vidieť modro sfarbené žily.
* V Microsoft Windows sa ako „Modrá obrazovka smrti“ označuje havária operačného systému, pri ktorej sa chybové hlásenie zobrazí na modrom podklade na celej obrazovke (pozri Modrá obrazovka smrti).
* Modrá stuha je ocenenie udeľované lodi, ktorá dosiahne najrýchlejšieho času pri preplávaní Atlantiku.
* Na lekárskych diagramoch sa modrou farbou označuje neokysličená krv, resp. žily, ktoré ju vedú.
* Ako „modrokabátnici“ (kvôli ich farbe uniforiem) boli v  americkej občianskej vojne označovaní vojaci Únie.
* Svetlo modrá farba (*azzurro*) je národná farba Talianska, použitá je napr. na reprezentačných dresoch ich športovcov.
* „Veľká modrá“ alebo „Modrá dáma“ je slangové označenie firmy IBM.
* „Malá modrá“ je slangové označenie firmy Microsoft.
* Modrá farba sa používa aj ako farba demokracie a Európskej Únie, v spojení so žltou sa používa na označenie európskych liberálov

## Iné projekty

Kategória:Farby
Sivá

::*Iné významy slov sivá a šedá pozri v článku [[sivý]]. Iné významy slova šedivá pozri v článku [[šedivý]].*

**Sivá** (iné názvy: **šedá** [podrobnosti pozri nižšie], farba podobná farbe striebra alebo neurčitá farba: **šedivá**, farba podobná popolu: **popolavá**, nárečovo [skôr pre tmavšie odtiene]: **burá** alebo **buravá**) je farba (alebo skôr celá skupina farieb) na pomedzí bielej a čiernej. Vzniká zmiešaním týchto farieb v ľubovoľnom pomere.

Pri aditívnom miešaním farieb vzniká pri použití rovnakého množstva všetkých základných farieb sivá, tzn. všetky farby *(k;&nbsp;k;&nbsp;k)* sú sivé (o rôznej svetlosti *k*). Pri subtraktívnom miešaní farebného modelu CMY platí to isté, ale v prakticky používanom farebnom modeli CMYK sa namiesto toho používa iba čierna farba vo zvolenej intenzite (0; 0; 0; *k*).

## Slovo šedý
Hodnotenie slova šedý sa v literatúre rôzni. Konkrétne sa hodnotí ako:
* spisovné, ale nevhodné slovo alebo
* nesprávne slovo alebo
* slovo zo subštandardu (t.j. neformálne nespisovné slovo) alebo
* hovorové slovo (t.j. neformálne spisovné slovo) alebo
* normálne (spisovné) slovo, najmä zo staršieho literárneho (t.j. nie ľudového) jazyka (v nárečiach sa totiž používa tvar "sivý" alebo "bur(av)ý")

Pokiaľ ide čisto o kodifikačné príručky, platí nasledovné:
* V aktuálnom Krátkom slovníku slovenského jazyka (2003) je slovo uvedené ako spisovné (keďže je tlačné hrubým písmom), ale nevhodné. 
* V aktuálnych Pravidlách slovenského pravopisu (2000 a nasl.) slovo šedý nie je uvedené, v Pravidlách slovenského pravopisu z roku 1991 a všetkých predchádzajúcich od roku 1953 je normálne uvedené (bez akéhokoľvek komentára), v Pravidlách slovenského pravopisu z roku 1940 bolo slovo šedý uvedené ako nesprávne a odkazovalo sa na slovo šedivý a v Pravidlách slovenského pravopisu z roku 1931 je slovo šedý normálne uvedené.

V češtine je na rozdiel od slovenčiny štandardný názov farby medzi čiernou a bielou šedá a tvar sivá je len knižný.

## Použitie a symbolika sivej farby
* Slová *šedivý, šedý* a zriedkavejšie aj *sivý* znamenajú aj fádny, jednotvárny, nevýrazný.
* Sivá/šedá farba označuje aj niečo medzi zlom (čiernou farbou) a dobrom (bielou farbou), napr. *sivá/šedá zóna* je výraz pre hranicu medzi zákonným a nezákonným.
* Ľudské vlasy v starobe šedivejú, takže sivá farba môže byť chápaná ako symbol staroby alebo vyzretosti.
* *[[Sivá eminencia]]* (*šedá eminencia*) označuje "človeka v pozadí", osobu, ktorá má rozhodujúci vplyv na politické alebo ekonomické rozhodnutia, no nevystupuje verejne, oficiálne sa jej činnosť prezentuje ako rozhodnutia niekoho iného, tzv. "ťahá za nitky". Toto označenie sa zaužívalo od čias dôverníka kardinála Richelieu, François Leclerc du Tremblay, ktorý aktívne nevystupoval, no napriek tomu ovplyvňoval udalosti. Nosil sivé rúcho.
* Sivú farbu mali uniformy vojakov Konfederácie v americkej občianskej vojne (vojaci Únie nosili modré).

## Zdroje

## Iné projekty

Kategória:Farby
AVL strom

**AVL strom** (pomenovaný podľa vynálezcov **A**delson-**V**elsky and **L**andis) v informatike je údajová štruktúra, prvý vynájdený samovyvažovací binárny vyhľadávací strom. V AVL strome sa pre každý uzol rozdiel výšky dvoch podstromov detských uzlov líšia najviac o jednotku, preto je známy aj ako výškovo vyvážený. Hľadanie, vkladanie, a mazanie majú zložitosť O(log *n*) v priemernom aj najhoršom prípade. Pridávanie a mazanie môže vyžadovať vyváženie stromu jednou alebo viacerými rotáciami stromu.

AVL strom je pomenovaný po jeho dvoch vynálezcoch, G. M. Adelson-Velskym a E. M. Landisovi, ktorí ho publikovali v ich dokumente z roku 1962 *Algoritmus pre organizáciu informácií*.

**Koeficient vyváženia** uzla je výška jeho pravého podstromu mínus výška jeho ľavého podstromu. Uzol s koeficientom vyváženia  1, 0 alebo -1 sa považuje za vyvážený. Uzol s koeficientom vyváženia -2 alebo 2 sa považuje za nevyvážený a vyžaduje vyváženie stromu. Koeficient vyváženia sa buď ukladá priamo v každom uzle alebo sa počíta z výšiek podstromov, ktoré sú prípadne uložené v uzloch.

## Operácie
Základné operácie nad AVL stromom zvyčajne vykonávajú rovnaké operácie ako by sa vykonali nad nevyváženým binárnym vyhľadávacím stromom, ale predchádza alebo nasleduje jedna z takzvaných "AVL rotácií".

### Vkladanie
Vkladanie do AVL stromu je možné vykonať nasledovne: vložiť hodnotu do stromu ako keby bol nevyvážený binárny vyhľadávací strom, potom sa vrátiť ku koreňu a rotovať uzly, ktoré sa počas vkladania stali nevyváženými (pozri *[[rotácia stromu]]*). Keďže sa počas cesty späť ku koreňu prechádza najviac cez 1,44 x log&nbsp;''n'' uzlov a každá AVL rotácia trvá konštantnú dobu, celý proces vkladania trvá O(log&nbsp;*n*).

### Mazanie
Mazanie z AVL stromu je možné vykonať rotáciou uzla, ktorý má byť vymazaný dolu do listu a následne jeho priamym odseknutím. Keďže bude rotovaných najviac  log&nbsp;*n* uzlov a každá AVL rotácia trvá konštantnú dobu, celý proces mazania trvá O(log&nbsp;*n*).

### Vyhľadanie
Vyhľadanie v AVL strome sa vykonáva rovnako ako v nevyváženom binárnom vyhľadávacom strome a tak trvá O(log *n*), keďže AVL strom je vždy vyvážený. Netreba klásť žiadne zvláštne predpoklady a vyhľadávanie nemení štruktúru stromu (na rozdiel vyhľadávania v splay strome, ktoré mení jeho štruktúru).

## Pozri aj
*Rotácia stromu
*Splay strom
*Červeno-čierny strom
*B-strom

## Referencie
*G. Adelson-Velskii a E.M. Landis, "An algorithm for the organization of information." *Doklady Akademii Nauk SSSR*, 146:263–266, 1962 (po rusky). Anglický preklad Myron J. Ricci v *Soviet Math. Doklady*, 3:1259–1263, 1962.
* Donald Knuth. *The Art of Computer Programming*, Volume 3: *Sorting and Searching*, tretie vydanie. Addison-Wesley, 1997. ISBN 0-201-89685-0. Str. 458–475 kapitoly 6.2.3: Balanced Trees. Knuth nazýva AVL stromy jednoducho "vyvážené stromy".

## Externé odkazy
Po anglicky:
*Vizualizácia AVL stromov 
*Description from the Dictionary of Algorithms and Data Structures
*AVL Tree Traversal
*C++ AVL Tree Template and C AVL TREE "Generic Package", autor Walt Karas
*Ulm's Oberon Library: AVLTrees
*GNU libavl

Kategória:Stromy (údajové štruktúry)
N’Djamena

**N’Djamena** [ndžamena] (arab.  *Nidžámíná*  alebo  *Andžamíná*) je hlavné mesto Čadu. Počet obyvateľov sa pohybuje okolo 1 milióna (2009), čím je najväčším mestom v krajine.

náhľad|vľavo|Poloha mesta na sútoku riek Chari a Logone
## Poloha
Mesto sa nachádza v západnej časti Čadu, na pravom brehu rieky Chari, do ktorej sa tu vlieva pohraničná rieka Logone. Most ponad rieku spája N'Djamenu s Kamerunským mestom *Kousséri*. Z metropoly vedie tzv. *transsahelská diaľnica* na východné pobrežie Afriky do Džibuti, ktorá sa napája na transsaharskú cestu z Tripolisu do Kapského Mesta.

## Podnebie

## Iné projekty

Kategória:Hlavné mestá v Afrike
Kategória:Mestá v Čade
Porto-Novo

thumb|Poloha mesta

**Porto-Novo** je hlavné mesto Beninu. Mesto má 208 000 obyvateľov. (1998).

## Iné projekty

Kategória:Mestá v Benine
Kategória:Hlavné mestá v Afrike
Gaborone

**Gaborone** je hlavné a najväčšie mesto Botswany a predstavuje hospodárske, politické a kultúrne centrum krajiny. Prevažuje tu potravinársky priemysel a spracovávajú sa tu diamanty.

## Poloha
Mesto sa nachádza 15 km od hraníc s Juhoafrickej republiky, na dôležitej železničnej trati do Kapského Mesta a Harare. Má 62 štvrtí, rozlohu 19,46 km² a 246 325 obyvateľov (2022). 

## Iné projekty

Kategória:Hlavné mestá v Afrike
Asmara

**Asmara** je hlavné mesto Eritrey.

## Dejiny
Nachádza sa v regióne Zoba Ma'akel a jej dejiny siahajú do stredoveku. V okolí mesta sídlili 4 kmene, ktorých spojením vznikla osada *Arbaete Asmara* (v preklade „štyria sa spojili“). Mestský ráz dostala Asmara počas talianskej kolonizácie v 19. storočí a po vzniku Eritrey sa stala jej hlavným mestom. Počas okupácie krajiny Etiópiou mesto upadlo, no po obnovení samostatnosti krajiny sa začala jeho obnova.

Asmara je sídlom patriarchu Eritrejskej ortodoxnej cirkvi a metropolitu Eritrejskej katolíckej cirkvi.

## Iné projekty

Kategória:Hlavné mestá v Afrike
Kategória:Geografia Eritrey
Ouagadougou

**Ouagadougou** [uagadugu] je hlavné mesto štátu Burkina Faso. Má 1 480 000 obyvateľov (2006).

## Iné projekty

Kategória:Hlavné mestá v Afrike
Kategória:Mestá v Burkine
HD 209458b

thumb|Umelecká predstava planéty

**HD 209458b** je extrasolárna planéta, ktorá obieha Slnku podobnú hviezdu HD 209458 v súhvezdí Pegasa, asi 150 svetelných rokov od Zeme. Hviezda HD 209458 je 7. magnitúdy, viditeľná binokulárom. Jej neoficiálne meno je Osiris. Oficiálne mená planét schvaľuje Medzinárodná astronomická únia.

## Galéria

Obrázok:Osirisplanet.jpg|Umelecká predstava prechodu
Obrázok:Transiting planet HD 209458b.png|Umelecká predstava prechodu
Obrázok:Planetary transit.svg|Tranzit
Obrázok:HD 209458b in Pegasus constellation PP3 map PL.png|Poloha


## Iné projekty

Kategória:Extrasolárne planéty
Kategória:Extrasolárne planéty objavené v roku 1999
3C 273

**3C 273** je kvazar v súhvezdí Panna. Je to opticky najjasnejší kvazar na oblohe s hviezdnou veľkosťou okolo 12,9. Je vzdialený 3 miliardy svetelných rokov od Zeme. V jeho strede sa nachádza supermasívna čierna diera miliard krát hmotnejšia ako Slnko. Každú minútu spotrebuje hmotu rovnajúcu sa 6-násobku hmotnosti Zeme a uvolňuje 100x viac energie ako všetkých 300 miliárd hviezd v Galaxii dohromady.

## Pozri aj
* Zoznam kvazarov

## Externé odkazy
* NASA/IPAC extragalaktická databáza 
* 3C 273 na Wikisky mape 

## Zdroj

Kategória:Kvazary
Kategória:Súhvezdie Panna
273
0041121
Kategória:HIP objekty
Kategória:Astronomické objekty objavené v roku 1963
324
Kategória:Rádiové zdroje
3C 48

**3C48** je kvazar v súhvezdí Trojuholník, ktorý bol prvým zdrojom v katalógu 3C, ku ktorému bol nájdený zodpovedajúci optický ekvivalent so súradnicami 01 37 41.3 +33 09 35 (J2000)

Neskoršie pozorovania ukázali, že objekt má červený posun z=0.367, čo znamená, že je vzdialený miliardy svetelných rokov.

## Pozri aj
* Zoznam kvazarov

## Externé odkazy
* NASA/IPAC extragalaktická databáza 
* Simbad 3C 48 

## Zdroj

Kategória:Kvazary
Kategória:Súhvezdie Trojuholník
048
Kategória:PG objekty
Kategória:QSO objekty
Kategória:4C objekty
Kategória:B2 objekty
Kategória:2MASX objekty
Kategória:RX objekty
Kategória:1RXS objekty
444
0073991
Kategória:IRAS objekty
Kategória:Astronomické objekty objavené v roku 1960
Online katalóg knižnice

**Online katalóg knižnice** (angl. skratka *OPAC - Online Public Access Catalog*) je sprístupnenie informácií o fonde knižnice prostredníctvom počítača. Online katalóg môže byť sprístupnený iba v knižnici pre čitateľov knižnice na intranete, alebo verejne pre všetkých na internete.

## Externé odkazy
* článok Bezpečnostné riziká implementácie online katalógu na internet

Kategória:Knižničná a informačná veda
QSO J1819+3845

**QSO J1819+3845** je kvazar pozoruhodný tým, že je to najpremenlivejší extragalaktický rádiový zdroj.

## Pozri aj

* Zoznam kvazarov

Kategória:Kvazary
Kategória:Súhvezdie Herkules
Q0957+561

**Q0957+561**, tiež známy ako *dvojitý [[kvazar]]*, je prvý známy objekt, pri ktorom sa prejavil efekt gravitačnej šošovky.

## Pozri aj

* Zoznam kvazarov

Kategória:Kvazary
2518326
Kategória:QSO objekty
Kategória:USNOA2 objekty
Kategória:8C objekty
Kategória:2MASX objekty
Kategória:SDSS objekty
Kategória:Súhvezdie Veľká medvedica
Kategória:Astronomické objekty objavené v roku 1979
Łebsko

náhľad|vpravo|Pohľad z brehu jazera
**Łebsko** je pobrežné jazero v Pomoranskom vojvodstve na pobreží nazývanom Wybrzeże Słowińske. Je to tretie najväčšie () jazero v Poľsku. Je dlhé  a široké . Maximálna hĺbka je  (kryptodepresia: jazero sa nachádza v nadmorskej výške ). Łebsko leží na území Słowińskiego Parku Narodowego.

Severný breh tvorí Łebská kosa (Mierzeja Łebska) s pohyblivými pieskami, ktorá v minulosti oddelila zátoku Baltského mora. Cez jazero preteká rieka Łeba. Jazero je kanálmi spojené s jazerami Gardno a Sarbsko.

## Iné projekty

Kategória:Jazerá v Poľsku
Addis Abeba

**Addis Abeba** je hlavné mesto Etiópie, politické, hospodárske a kultúrne centrum štátu.

V meste pôsobí univerzita, založená v roku 1950, metropolita etiópskej cirkvi, Organizácia africkej jednoty a Hospodárska komisia OSN pre Afriku.

## Geografia
Mesto leží na Etiópskej vysočine, v nadmorskej výške 

## Dejiny
Mesto založil v roku 1887 cisár Menelik II. ako hlavné mesto kráľovstva Šoa. O dva roky neskôr k zjednoteniu krajiny a mesto sa stalo v roku 1889 hlavným mestom Etiópie. V rámci obsadenia územia krajiny Talianskom bolo v roku 1936 okupované a až do roku 1941 bolo hlavným mestom Talianskej východnej Afriky. 6. apríla 1941 ho oslobodili etiópski partizáni.

Po 2. svetovej vojne došlo k prudkému rozvoju a modernizácii Addis Abeby.

## Obyvateľstvo
Podľa posledného oficiálneho sčítania žije v meste 2 738 248 obyvateľov. Najpočetnejšou etnickou skupinou, ktorá v meste žije, sú Ahmarovia (48,3 %). Čo sa týka náboženského vyznania, 74,7 % obyvateľov mesta tvoria príslušníci koptskej cirkvi (kresťanskej cirkvi, ktorá sa odtrhla od egyptskej koptskej cirkvi). V časoch cisárstva bola dlhé storočia štátnou cirkvou Etiópie. Moslimovia tvoria 16,2 % obyvateľov, protestanti 7,8 % obyvateľov, rímski katolíci 0,5 % obyvateľov.

## Priemysel a doprava
V Addis Abebe je rozvinutá výroba dopravných prostriedkov, stavebný, odevný a potravinársky priemysel. Je tiež turistickým centrom krajiny.

Je železničnou i cestnou križovatkou, nachádza sa tu medzinárodné letisko.

## Pamiatky
náhľad|Koptská Katedrála sv. Juraja
V meste je veľa pamiatok etiópskej ortodoxnej cirkvi. Medzi najznámejšie patria:
*Katedrála svätého Juraja (Addis Abeba)
*Katedrála Najsvätejšej Trojice (Addis Abeba)

## Partnerské mestá
	

## Referencie

## Iné projekty


Kategória:Mestá v Etiópii
Kategória:Hlavné mestá v Afrike
Tadeus Reichstein

**Tadeus Reichstein** (* 20. júl 1897, Włocławek, Poľsko – † 1. august 1996, Bazilej, Švajčiarsko) bol švajčiarsky chemik poľského pôvodu, nositeľ Nobelovej ceny za fyziológiu alebo medicínu.

Narodil sa v meste Włocławek v Poľsku. Detstvo prežil v Kyjeve, kde bol jeho otec inžinierom. Vyštudoval internátnu školu v meste Jena v Nemecku.

V roku 1933 pracoval v Zürichu, kde objavil individuálne od sira Normana Haworthona syntézu vitamínu C (kyselina askorbová).

Spolu s Edwardom Kendallom a Philipom Henchom bol ocenený Nobelovou cenou za fyziológiu a medicínu v roku 1950 za prácu o hormónoch nadobličkovej kôry, ktorá vyvrcholila izolovaním kortizónov.

Zomrel v Bazileji. Hlavné priemyselné procesy pre umelú syntézu vitamínu C nesú jeho meno.

## Referencie


## Iné projekty

## Externé odkazy
* Thadeus Reichstein na nobelprize.org
* Tadeus Reichstein

Kategória:Švajčiarski chemici
Kategória:Chemici židovského pôvodu
Kategória:Nositelia Nobelovej ceny za fyziológiu alebo medicínu
Kategória:Švajčiarski nositelia Nobelovej ceny
Kategória:Držitelia Copleyovej medaily
Kategória:Členovia Kráľovskej spoločnosti
Kategória:Členovia United States National Academy of Sciences
Kategória:Členovia American Academy of Arts and Sciences
Gódávarí

[thumb|Rieka Godavari, pri [Kovvure]]
**Gódávarí** je jedna z hlavných vodných ciest Indie, hneď po Gange a Inde. Má dĺžku asi . Pramení medzi mestami Násik (*Nashik*) a Bombaj v štáte Maháraštra, vo vzdialenosti  od Arabského mora, ale tečie naprieč juhom strednej Indie a v Ándhrapradéši ústi do Bengálskeho zálivu.  od pobrežia, pri meste Rádžmandrí (*Rajamundry*) rozlievajú sa vody rieky do dvoch korýt, čím vzniká na tomto mieste delta. 
Ako mnoho iných veľkých riek Indie majú brehy rieky mnoho pútnických miest. Gódávarí je „sezónnou“ riekou. V období monzúnov sa rozlieva po okolí a vytvára záplavy, v lete, naopak temer vysychá. Voda rieky je hnedastá.

## Iné projekty

Kategória:Rieky v Indii
Osiris

**Osiris** môže byť:
*grécky názov egyptského boha Usíreho, po slovensky Ozíris, pozri Usir
*extrasolárna planéta, pozri Osiris (planéta)
*planétka, pozri Osiris (planétka)